Осип Манделщам
Като Рембранд, от светлосенките гнетен…

Превод от руски: Людмил Люцканов, —

chitanka.info

Като Рембранд, от светлосенките гнетен,

излязох от немеещото време

и острите ми светещи ребра

не пазят нито стражите — те дремят,

ни тези воини — под бурята те спят.

Ще ми простиш ли ти, великолепен брат,

баща на темата черно-зелена,

но взорът на орловото перо,

горещите ковчези на нощта в харема —

тревожат те, смущават без добро

с настъпващ мрак пробуденото племе.

1937

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.